Document ID: 31999R0039

31999R0039
L 005/64
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 39/1999 НА КОМИСИЯТА
от 8 януари 1999 година
за изменение на Регламент (ЕИО) № 2131/93 за определяне на процедурата и условията за продажба на зърнени култури, държани от интервенционните агенции
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1766/92 на Съвета от 30 юни 1992 г. относно общата организация на пазара на зърнени култури (1), последно изменен с Регламент (ЕО) № 923/96 на Комисията (2), и по-специално член 5 от него,
като има предвид, че Регламент (ЕИО) № 2131/93 на Комисията (3), последно изменен с Регламент (ЕО) № 2193/96 (4), определя процедурата и условията за продажба на зърнени култури, държани от интервенционните агенции;
като има предвид, че транспортните разходи варират значително с течение на времето и някои от тези разходи не могат да се предвидят, по-специално когато се използва речен транспорт; като има предвид, че от бюджетни съображения трябва да се определи минимална сума за тези разходи; като има предвид, че тази сума трябва да се определи от интервенционните агенции и да се цитира в поканата за търг;
като има предвид, че словенското пристанище Копер по традиция бе изходно пристанище за Австрия преди присъединяването ѝ към Европейския съюз; като има предвид, че следователно е необходимо да се включи Копер като изходно място за зърнените култури на Общността, така че да могат да се възстановят транспортните разходи;
като има предвид, че мерките, предвидени в настоящия регламент са в съответствие със становището на Управителния комитет по зърнени култури,
ПРИЕ НАСТОЯЩИЯ РЕГЛАМЕНТ:
Член 1
Член 7, параграф 2а от Регламент (ЕИО) № 2131/93 се заменя със следното:
„2а. Когато обаче държавите-членки нямат морски пристанища, може да се предвидят изключения от предходния параграф и в случай на износ от морско пристанище да се предвиди финансиране на най-ниските транспортни разходи между мястото на складиране и фактическото място на излизане в рамките на максималните суми, посочени в поканата за търг. За целите на настоящия параграф словенското пристанище Копер може да се счита за място на излизане.“
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 8 януари 1999 година.

Labels: 8
3
17
18